CELEX: 62007TA0442
Language: el
Date: 2011-09-29 00:00:00
Title: Υπόθεση T-442/07: Απόφαση του Γενικού Δικαστηρίου της 29ης Σεπτεμβρίου 2011 — Ryanair κατά Επιτροπής (Κρατικές ενισχύσεις — Αερομεταφορές — Ενισχύσεις που χορηγήθηκαν από τις ιταλικές αρχές στην Alitalia, στην Air One και στη Meridiana — Προσφυγή κατά παραλείψεως — Παράλειψη της Επιτροπής να λάβει θέση — Υποχρέωση ενεργείας)

12.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/16
            
         Απόφαση του Γενικού Δικαστηρίου της 29ης Σεπτεμβρίου 2011 — Ryanair κατά Επιτροπής
   (Υπόθεση T-442/07) (1)
   
   (Κρατικές ενισχύσεις - Αερομεταφορές - Ενισχύσεις που χορηγήθηκαν από τις ιταλικές αρχές στην Alitalia, στην Air One και στη Meridiana - Προσφυγή κατά παραλείψεως - Παράλειψη της Επιτροπής να λάβει θέση - Υποχρέωση ενεργείας)
   2011/C 331/29
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ryanair (Δουβλίνο, Ιρλανδία) (εκπρόσωποι: E. Vahida και I. Γ. Μεταξάς-Μαραγκίδης, δικηγόροι)
   
      Καθής: Ευρωπαϊκή Επιτροπή (εκπρόσωποι: L. Flynn, S. Noë και E. Righini)
   
      Παρεμβαίνουσα υπέρ της καθής: Air One SpA (Chieti, Ιταλία) (εκπρόσωποι: M. Merola, C. Satacroce και G. Belotti, δικηγόροι)
   
      Αντικείμενο
   
   Προσφυγή κατά παραλείψεως, με αντικείμενο να διαπιστωθεί ότι η Επιτροπή παρανόμως παρέλειψε να λάβει απόφαση επί των καταγγελιών της προσφεύγουσας, οι οποίες αφορούσαν, αφενός, ενισχύσεις τις οποίες φέρεται να έχει χορηγήσει η Ιταλική Δημοκρατία στην Alitalia, στην Air One και στη Meridiana και, αφετέρου, δυσμενή διάκριση κατά παράβαση των κανόνων του ανταγωνισμού.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Η Ευρωπαϊκή Επιτροπή παρέβη τις υποχρεώσεις που υπέχει από τη Συνθήκη ΕΚ, διότι παρέλειψε να λάβει απόφαση σχετικά με τη μετάταξη 100 εργαζομένων της Alitalia, για την οποία η Ryanair Ltd υπέβαλε στην Επιτροπή καταγγελία με έγγραφο της 16ης Ιουνίου 2006, σχετικά με την αποζημίωση που καταβλήθηκε μετά τις τρομοκρατικές επιθέσεις της 11ης Σεπτεμβρίου, για την οποία η Ryanair Ltd υπέβαλε στην Επιτροπή καταγγελία με έγγραφα της 3ης Νοεμβρίου και της 13ης Δεκεμβρίου 2005, και σχετικά με τις μειώσεις των αερολιμενικών τελών στα αεροδρόμια κόμβους προς όφελος της Alitalia, για την οποία η Ryanair Ltd υπέβαλε στην Επιτροπή καταγγελία με έγγραφα της 3ης Νοεμβρίου και της 13ης Δεκεμβρίου 2005.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος, συμπεριλαμβανομένης της Air One SpA, φέρει τα δικαστικά του έξοδα.
            
         
      (1)  EE C 37 της 9.2.2008.